การใช้ชีวิต จัดการกับความคิด บนเตียง
ภาวะไม่ค่อยอึดขณะมีเซ็กส์ทั้งในผู้ชายและผู้หญิงอาจเป็นอาการที่มีสาเหตุมาจากสุขภาพและอาหารการกินของคุณ การรับประทานอาหารที่ดีต่อสุขภาพและการรักษาน้ำหนักตัวให้เหมาะสมช่วยให้ชีวิตเซ็กส์ของคุณยอดเยี่ยม  หลีกเลี่ยงอาหารที่มีไขมันอิ่มตัวและคอเลสเตอรอลสูง เพราะอาจไปอุดตันเส้นเลือดและลดการไหลเวียนของเลือด ระบบไหลเวียนเลือดที่ดีนั้นสำคัญต่อการสร้างประสบการณ์เซ็กส์ที่ยอดเยี่ยม เซ็กส์ที่ดีนั้นทั้งยากทั้งเหนื่อย! เซ็กส์ก็เหมือนกับกิจกรรมที่ต้องออกแรงอื่นๆ ความอึดบนเตียงของคุณจะเพิ่มมากขึ้นถ้าร่างกายของคุณแข็งแรงดี ออกกำลังกายแบบแอโรบิกครั้งละ 30 นาทีอย่างน้อย 5 วันต่อสัปดาห์ และฝึกกล้ามเนื้ออีกสัปดาห์ละ 2 วัน การออกกำลังกายเป็นประจำโดยเฉพาะอย่างยิ่งการออกกำลังกายแบบแอโรบิกช่วยให้คุณแข็งแรง กระตุ้นการไหลเวียนของเลือด และช่วยให้คุณมีพลังงานเหลือล้นไว้สำหรับเซ็กส์สุดประทับใจ นอกจากนี้การออกกำลังกายยังทำให้รูปร่างของคุณดีขึ้นและทำให้คุณกลายเป็นคนรักที่มั่นใจในตัวเองมากขึ้นด้วย ความเครียดทำให้เราจดจ่อ เกิดอารมณ์ และสุขสมขณะมีเซ็กส์ได้ยากขึ้น และอาจปิดกั้นการไหลเวียนของเลือดที่จำเป็นต่อการมีเซ็กส์ที่ดีอีกด้วย ในการเพิ่มความอึดและความสุขสมนั้น ทั้งคุณผู้ชายและคุณผู้หญิงจะต้องลดความตึงเครียดในชีวิต หรืออย่างน้อยก็ต้องหัดปล่อยวางความเครียดไว้นอกห้องนอนบ้าง เช่นเดียวกับกิจกรรมอื่นๆ การฝึกฝนทำให้เกิดความชำนาญ หมั่นมีเซ็กส์กับคนรักให้บ่อยขึ้นและใช้เทคนิคต่างๆ ที่กล่าวมา รับรองว่าไม่ทันไรคุณก็จะอึดขึ้นและควบคุมการถึงจุดสุดยอดได้อย่างเป็นธรรมชาติมากขึ้น   การช่วยตัวเองก็เป็นอีกหนึ่งวิธีฝึกควบคุมการถึงจุดสุดยอดของตัวเอง ฝึกช่วยตัวเองจนใกล้ถึงจุดสุดยอดแล้วหยุดก่อนหลั่งออกมา ทำซ้ำหลายๆ ครั้งแล้วค่อยหลั่ง วิธีนี้ช่วยให้คุณรู้ว่าตัวเองจะใกล้ถึงจุดสุดยอดตอนไหนและสามารถควบคุมตัวเองได้เมื่อใกล้หลั่ง คุณไม่จำเป็นต้องทำอย่างนี้ทุกครั้งที่ช่วยตัวเอง แต่การฝึกเป็นครั้งคราวเพื่อดูว่าตัวเองอึดได้นานแค่ไหนนั้นสนุกและช่วยคุณตอนมีเซ็กส์จริงๆ ได้ แต่การช่วยตัวเองด้วยวิธีใดวิธีหนึ่งบ่อยเกินไปก็อาจทำให้ร่างกายของคุณตอบสนองต่อการกระตุ้นแค่แบบใดแบบหนึ่ง ซึ่งอาจสร้างปัญหาเวลาที่คุณ อยาก ถึงจุดสุดยอดขณะสอดใส่ ดังนั้น คุณควรช่วยตัวเองให้หลากหลายขึ้น เช่น เปลี่ยนมือ ใช้เจลหล่อลื่น ลองเซ็กส์ทอย และจินตนาการนึกภาพการมีเซ็กส์หลาย ๆ แบบเพื่อกระตุ้นอารมณ์ทางเพศให้หลากหลายขึ้น สาเหตุของการหลั่งเร็วในผู้ชายที่พบได้มากที่สุดคือความวิตกกังวลในเรื่องความเก่งกาจและลีลา สิ่งที่ดีที่สุดก็คือการผ่อนคลายและเน้นไปที่การได้ใช้เวลาใกล้ชิดกับคนรัก จำไว้ว่าเซ็กส์เป็นเรื่องของความใกล้ชิดพอๆ กับความพึงพอใจ และเซ็กส์ที่ยอดเยี่ยมก็มาจากการหลั่งสารเคมีมากกว่าความอึดหรือความเก่งกาจ ถ้าคุณรู้สึกว่าตัวเองกำลังเครียดหรือ "วิตกกังวล" ให้หายใจเข้าลึกๆ และค่อยๆ เชื่อมความรู้สึกระหว่างคุณกับคนรักอีกครั้ง วิธีสุดคลาสสิกที่ผู้ชายและผู้หญิงบางคนใช้เพื่อบังคับระยะเวลาในการถึงจุดสุดยอดก็คือ การจดจ่อกับเรื่องน่าเบื่อๆ ขณะมีเซ็กส์ หยุดใส่ใจความสุขสมที่คุณได้รับแล้วลองคิดแก้ปัญหาโจทย์เลขง่ายๆ ในใจจนกว่าคุณจะพร้อมถึงจุดสุดยอด   อย่าคิดถึงเรื่องหรือภาพที่ทำให้คุณเครียดหรือหมดอารมณ์ เพราะแทนที่จะช่วยให้คุณร่วมรักได้นานขึ้นกลับกลายเป็นว่าคุณหมดอารมณ์ทางเพศกลางคันระหว่างมีเซ็กส์ไปเสียอย่างนั้น พยายามคิดเรื่องที่เป็นนามธรรม เช่น คิดภาพรูปทรงเรขาคณิตหรือนึกเนื้อเพลงโปรด อย่ามัวแต่สร้างความอึดจนจิตใจไม่อยู่กับคนรัก การมีเซ็กส์นานๆ อาจทำให้คุณทั้งคู่เบื่อถ้าคุณเอาแต่คิดเรื่องอื่นตลอดเวลา นานๆ ทีค่อยใช้วิธีนี้ ขณะมีเซ็กส์กับคนรักควรจดจ่อและตื่นตัวอยู่เสมอ เซ็กส์ไม่จำเป็นต้องรีบร้อนและดุดัน ค่อยๆ เคลื่อนไหวอย่างช้าๆ สม่ำเสมอและปล่อยให้อารมณ์ค่อยๆ ได้รับการกระตุ้น แทนที่จะรีบร้อน ให้เปลี่ยนมาเป็นหยอกล้อและกระตุ้นอารมณ์คนรักด้วยกัน ระงับอารมณ์ไว้ก่อนและคอยเปลี่ยนมุม ความเร็ว และความลึกในการสอดใส่ เมื่อทั้งคู่พร้อมแล้วคุณทั้งคู่ค่อยเร่งความเร็วจนเสร็จสมอารมณ์หมาย หนึ่งในเทคนิคการสร้างความหลากหลายขณะมีเซ็กส์ก็คือ "7 แล้ว 9" : ให้คุณ (และคนรัก) ถูกกระตุ้นอารมณ์ทางเพศอยู่เรื่อยๆ แต่อย่าเพิ่งให้ถึงจุดสุดยอดด้วยการสอดใส่เร็วๆ 7 ครั้งและช้าๆ 9 ครั้งสลับกันไปมา หนึ่งในวิธีการที่ดีที่สุดที่ช่วยให้คุณอึดขึ้น ป้องกันไม่ให้เป็นตะคริวและหลั่งเร็วก็คือการเปลี่ยนท่า ความเร็ว และการกอดจูบลูบคลำต่างๆ ให้บ่อยขึ้น พอรู้ตัวว่าใกล้ถึงจุดสุดยอดแล้ว ให้เปลี่ยนท่าหรือหยุดมาใช้มือหรือทำออรัลเซ็กส์ให้คนรัก วิธีนี้นอกจากจะทำให้คุณมีเซ็กส์ได้นานขึ้นแล้ว ยังทำให้ประสบการณ์เซ็กส์ของคุณน่าสนใจและหลากหลายมากขึ้นด้วย ถ้ารู้ว่าตัวเองใกล้ถึงจุดสุดยอดแล้วหรือหมดแรง ให้พักสัก 2–3 นาทีแล้วเปลี่ยนมาเล้าโลม พูดจาลามก หรือเปลี่ยนมากระตุ้นคนรักด้วยมือหรือปาก พอพักจนมีแรงแล้วค่อยกลับไปสอดใส่ต่อ การสอดใส่ไม่ใช่ทั้งหมดของการมีเซ็กส์ คุณสามารถยืดเวลาสุขสมกับคนรักได้ด้วยการเล้าโลมนานสักหน่อย จูบ สัมผัส คุยกระหนุงกระหนิง การใช้เซ็กส์ทอยหรือเชือกรัดก็สามารถสร้างเซ็กส์ที่ยอดเยี่ยมและตราตรึงได้เช่นกัน ใช้ปากหรือมือกระตุ้นอารมณ์ของรักให้โลดแล่นไปก่อนหน้าคุณ หรือทำให้คนรักถึงจุดสุดยอด 1 ครั้งหรือมากกว่านั้นก่อนสอดใส่ ถ้าคุณทำตามขั้นตอนเกือบทุกอย่างหรือทุกอย่างที่คุณรู้เกี่ยวกับเซ็กส์แล้ว รับรองว่าคนรักของคุณจะไม่ต้องการหรือปรารถนาอะไรไปมากกว่าการได้สอดใส่เพียงไม่กี่นาที แม้บางคนอาจจะบอกว่าถุงยางแต่ละแบบให้ความรู้สึกแทบไม่ต่างกัน แต่ผู้ชายและผู้หญิงหลายคนต่างยืนยันว่า การใช้ถุงยางอนามัยที่หนาขึ้นช่วยลดความรู้สึกและช่วยให้หลั่งช้าลง นอกจากนี้การใช้เจลหล่อลื่นควบคู่กับถุงยางก็ช่วยให้ผู้ชายหลั่งช้าลงด้วย ร้านเซ็กส์ทอยและผู้จำหน่ายผลิตภัณฑ์เกี่ยวกับเซ็กส์มีครีมที่ใช้ทาองคชาตเพื่อลดความรู้สึกขณะมีเซ็กส์ ทำให้ผู้ชายกลั้นการถึงจุดสุดยอดได้นานขึ้น แน่นอนว่าการหยุดพักมาทาครีมที่มีสารเคมีไม่ใช่สิ่งที่เซ็กซี่ที่สุดที่คุณควรทำตอนอยู่บนเตียง เพราะฉะนั้นเก็บวิธีนี้ไว้ใช้กับความสัมพันธ์ทางกายที่คุณรู้สึกผ่อนคลายและจริงจังจะดีกว่า เลือกครีมที่ซึมซาบสู่ผิวเพื่อป้องกันไม่ให้คนรักรู้สึกชาไปด้วย
รับประทานอาหารที่ดีต่อสุขภาพ. ออกกำลังกาย. อย่าเครียด. ฝึกฝน. อย่ากังวล. คิดเรื่องอื่น. อย่ารีบร้อน. เปลี่ยนบ่อยๆ. พักบ้าง. เน้นที่การเล้าโลม. ใช้ถุงยางที่หนาขึ้น. ใช้ครีมที่ลดความรู้สึก.
https://www.wikihow.com/Improve-Sexual-Stamina https://www.wikihow.com/Improve-Sexual-Stamina https://www.wikihow.com/Improve-Sexual-Stamina
In Your Life In Your Head In the Bedroom